Kanaarikollane

Kanaarikollane on hele ja erk roheka varjundiga kollane värvitoon, mis sarnaneb kanaari koldvindi (Serinus canaria) või selle kodustatud vormi, kanaarilinnu sulgede värvusega.https://www.eki.ee/dict/ekss/index.cgi?Q=kanaarikollane&F=M Tõlkelaen saksa keelest.https://sonaveeb.ee/search/unif/dlall/dsall/kanaarikollane/1

Värvus on karakterilt terav, vürtsikas, hapu, ärritav. Kanaarikollase värvuse annab värvipigment strontsiumkromaat.

 Pildid 

 Variatsioonid 
ISCC-NBS-i värvide tähistamise süsteemi värvinimede käsiraamat "Color: universal language and dictionary of names" loeb kanaarikollase (Canary Yellow) heledaks rohekaskollaseks, helekollaseks, säravkollaseks ja erkkollaseks, värvus Canary on keskmine kollane ja Canary Green tumekollane.Kenneth L. Kelly and Deane B. Judd. Color: Universal Language and Dictionary of Names. 1976. lk 52

Pantone värvitoon 12-0633 Canary Yellow on rohekas kollane.

Veebivärv Canary on erk helekollane.https://www.htmlcsscolor.com/hex/FFFF99

 Kasutamine 
Värvinimetust kasutatakse tekstiilide ja paberite tooni kirjeldamiseks.

Värvuse nimetus (kanariengelb) esines saksa keeles juba 1787. aastal ajakirjas Journal des Luxus und der Moden, kus kirjeldati a la turque rõivaeset "sinisest krepist kanaarikollaste lehvkinnistega", ja 1787. aasta numbris, kus kirjeldati kanaarikollast paelkrooget seelikul.W. J. Jones. Historisches Lexikon deutscher Farbbezeichnungen. Walter de Gruyter, 2013

Värvus esineb eesti 1930. aastate moesõnavaras.Kewad kannab mitmesugust kübarat. - Postimees, 5, märts 1934

Kanaarikollases toonis toodetakse printeripaberit (kaubamärgid Image Coloraction ja IQ), mõlemal juhul on tegemist ereda sidrunkollast meenutava tooniga.https://www.sulemees.ee/varviline-paber-a4-80gr-image-coloraction-vanilje-12-500lehte-12584https://charlot.ee/paberikaubad/varviline-koopiapaber/koopiapaber-iq-a480g500l-cy39-kanaarikollane/ Kanaarikollasel pastellipaberil Lanacolours on ere, kuid soojem ja tumedam kuldkollane toon.https://kunstjahobi.ee/est/other-cathegories/1-brands/hahnem-220-hle-reg/pastel-papers-50x65mm-160-g-cm-45-cotton-rag.html

 Kirjanduses 
Kanaarikollaseid pükse kandis Nikolai Nossovi loodud tegelaskuju Totu (teostes "Totu Kuul" jms).

 Viited 

Kategooria:Kollased värvitoonid